32006D0865
L 335/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2006/865/ОВППС НА СЪВЕТА
от 28 ноември 2006 година
за изпълнение на Съвместно действие 2005/824/ОВППС относно Полицейската мисия на Европейския съюз (ПМЕС) в Босна и Херцеговина (БХ)
СЪВЕТЪТ НА ЕВРОПЕЙСКИЯ СЪЮЗ,
като взе предвид Съвместно действие 2005/824/ОВППС на Съвета от 24 ноември 2005 г. относно Полицейската мисия на Европейския съюз (ПМЕС) в Босна и Херцеговина (1), и по-специално член 11, параграф 2 от него, във връзка с член 23, параграф 2, второ тире от Договора за Европейския съюз,
като има предвид, че:
(1)
На 24 ноември 2005 г. Съветът прие Съвместното действие 2005/824/ОВППС, постановяващо, че ПМЕС се продължава до 31 декември 2007 г. Референтната финансова сума за 2007 г. ще се реши на годишна база.
(2)
Мандатът на ПМЕС ще се изпълнява в контекста на ситуация, която може да се влоши и може да навреди на целите на Общата външна политика и политиката за сигурност, определена в член 11 от Договора.
РЕШИ:
Член 1
1. Референтната финансова сума, предназначена за покриване на разходите, свързани с изпълнението на Съвместно действие 2005/824/ОВППС за 2007 г.е 12 150 000 EUR.
2. Разходите, финансирани от посочената в параграф 1 сума, се управляват съобразно процедурите и правилата, приложими към общия бюджет на Европейския съюз с изключение на това, че всяко предварително финансиране не остава собственост на Общността.
3. Разходите са допустими от 21 ноември 2006 г.
Член 2
Настоящото решение влиза в сила от датата на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 28 ноември 2006 година.